Diari Oficial de la Generalitat Valenciana


Sumari del DOGV 9873, del 18-06-2024 (2024/5236)

RESOLUCIÓ de 4 de juny de 2024, del president i el secretari de l'òrgan tècnic de selecció, per la qual es publica el llistat definitiu de persones admeses i excloses i s'establix la data de l'examen per a l'ingrés com a personal fix en el lloc de treball de l'IVAM de naturalesa laboral número 102, director o directora de seguretat, corresponent al procés d'estabilització previst en article 2 de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, de l'oferta d'ocupació pública de l'IVAM de 2022. Convocatòria 8/2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5236


Data del document
:   04-06-2024

Organisme emissor
:   Institut Valencià d'Art Modern, Ivam

Tipus de document
:   Resolució

Anàlisi jurídica

 Descriptors 

:   * Institut Valencià d'Art Modern, IVAM

RESOLUCIÓ de 4 de juny de 2024, del president i el secretari de l'òrgan tècnic de selecció, per la qual es publica el llistat definitiu de persones admeses i excloses i s'establix la data de l'examen per a l'ingrés com a personal fix en el lloc de treball de l'IVAM de naturalesa laboral número 102, director o directora de seguretat, corresponent al procés d'estabilització previst en article 2 de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, de l'oferta d'ocupació pública de l'IVAM de 2022. Convocatòria 8/2022. [2024/5236]  
De conformitat amb el que es disposa en l'article octau, «Provisió de llocs de treball i oferta d'ocupació pública», del II Conveni col·lectiu del personal laboral al servici de l'Administració autonòmica; en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic; en la Llei 4/2021, de 16 d'abril, de la Generalitat, de la funció pública valenciana; en la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i en la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries.  
El present procés selectiu haurà d'estar resolt abans del 31 de desembre de 2024, i queda afectat per l'article 2 de la Llei 20/2021, i per la base 8 de la Resolució de 16 de desembre de 2022, del gerent de l'Institut Valencià d'Art Modern, de la convocatòria anteriorment esmentada (DOGV 9501, 30.12.2022): «[…] vistes les al·legacions i esmenats els defectes, si és procedent, es dictarà la resolució que elevarà a definitiva la llista de persones admeses i excloses en la realització de les proves. Esta resolució es publicarà en Diari Oficial de la Generalitat Valenciana i en el web de l'IVAM, i establirà, així mateix, la data, hora i lloc de realització de l'exercici. Esta resolució serà publicada amb una antelació mínima d'un mes respecte de la data de celebració de l'exercici. En tot cas, el primer exercici no es realitzarà fins que hagen transcorregut un mínim de tres mesos a comptar de la data de la publicació de la convocatòria en el Diari Oficial de la Generalitat Valenciana...».  
Per tot això, resolc:  
  
Primer  
Elevar a definitiva la llista de persones admeses que s'indiquen en l'annex I de la present resolució i convocar les persones admeses a la realització de l'únic exercici de la fase d'oposició segons s'indica en l'annex II.  
  
Segon  
L'orde de crida de les persones admeses per a cada exercici serà l'alfabètic.  
Les persones admeses seran convocades per a la realització de l'exercici en crida única. Perdran el dret quan es personen en els llocs de celebració una vegada iniciades les proves o per la inassistència a estes, encara que siga per causes justificades.  
  
  
Tercer  
Les persones aspirants convocades a la realització de la prova hauran d'acreditar la seua personalitat mitjançant la presentació del document nacional d'identitat, del passaport, NIE o del permís de conduir, sense que per a este efecte siguen vàlides les fotocòpies compulsades o acarades d'estos documents.  
  
Quart  
Fer constar que no existixen persones excloses en el procés.  
  
València, 4 de juny de 2024.- El president: Juan Vicente Tolsa Esparza. El secretari: Alberto Daniel Mata Parreño.  
  
ANNEX II  
  
Es convoquen les persones admeses que figuren en l'annex I a la realització de l'únic exercici, que tindrà lloc el pròxim 3 d'octubre de 2024, a les 16.00 h, a l'Auditori Carmen Alborch, situat al carrer de Guillem de Castro, 118, de València.